**КОМИ РЕСПУБЛИКАСА ЙÖЗÖС ВЕЛÖДАН МИНИСТЕРСТВОЛÖН ТШÖКТÖД**

**Шöр тшупöда уджсикасö велöдöм котыртöм кузя (сэтшöм велöдöм кындзи, мый босьтöны федеральнöй велöдан учреждениеясын, кутшöмъяслысь лыддьöгсö вынсьöдöма Россия Федерацияса Правительствоöн) государственнöй мог збыльмöдан административнöй регламент вынсьöдöм йылысь**

«Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволысь 2009 во урасьöм тöлысь 12 лунся 24 №-а шуöм збыльмöдöм могысь

**ТШÖКТА:**

1. Вынсьöдны Шöр тшупöда уджсикасö велöдöм котыртöм кузя (сэтшöм велöдöм кындзи, мый босьтöны федеральнöй велöдан учреждениеясын, кутшöмъяслысь лыдььöгсö вынсьöдöма Россия Федерацияса Правительствоöн) государственнöй мог збыльмöдан административнöй регламент (содтöд).

2. Тайö тшöктöд олöмö пöртöм бöрся видзöда ачым.

Министр Н.Л.Струтинская

Сыктывкар

2009 вося кöч тöлысь 1 лун

212 №

Вынсьöдöма

Коми Республикаса йöзöс велöдан

министерстволöн

2009 вося кöч тöлысь 1 лунся 212 №-а тшöктöдöн

(содтöд)

**Шöр тшупöда уджсикасö велöдöм котыртöм кузя (сэтшöм велöдöм кындзи, мый босьтöны федеральнöй велöдан учреждениеясын, кутшöмъяслысь лыддьöгсö вынсьöдöма Россия Федерацияса Правительствоöн) государственнöй мог збыльмöдан АДМИНИСТРАТИВНÖЙ РЕГЛАМЕНТ**

**I. Панас**

1. Шöр тшупöда уджсикасö велöдöм котыртöм кузя (сэтшöм велöдöм кындзи, мый босьтöны федеральнöй велöдан учреждениеясын, кутшöмъяслысь лыддьöгсö вынсьöдöма Россия Федерацияса Правительствоöн) государственнöй мог збыльмöдан административнöй регламент (водзö — Административнöй регламент) лöсьöдöма сы могысь, медым кыпöдны государственнöй мог сетан качество да позянлун, да урчитö шöр тшупöда уджсикасö велöдöм котыртöм кузя Россия Федерацияса субъектлысь уджмогъяс збыльмöдысь Коми Республикаса олöмö пöртысь власьт органлысь да шöр тшупöда уджсикасö велöдан Коми Республикаса государственнöй киын государственнöй велöдан учреждениеяслысь удж (административнöй процедураяс) олöмö пöртан кадколастъяс да сьöрсьöн-бöрсьöн мунанног, шöр тшупöда уджсикасö велöдöм котыртöм кузя наöн уджмогъяс збыльмöдiгöн.

2. Государственнöй могсö збыльмöдöны шöр тшупöда уджсикасö велöдöм котыртöм кузя Россия Федерацияса субъектлысь уджмогъяс збыльмöдысь Коми Республикаса олöмö пöртысь власьт органъяс (водзö – уполномочитöм государственнöй органъяс) да шöр тшупöда уджсикасö велöдан Коми Республикаса государственнöй киын государственнöй велöдан учреждениеяс (водзö – государственнöй велöдан учреждениеяс).

Уполномочитöм государственнöй органъяс могмöдöны государственнöй мог збыльмöдöм кузя государственнöй велöдан учреждениеяслöн уджлысь котыртан да методика боксянь веськöдлöм, координируйтöм да контроль.

3. Государственнöй мог збыльмöдсьö со мый серти:

 «Велöдчöм йылысь» Россия Федерацияса 1992 во сора тöлысь 10 лунся 3266-1 №-а Оланпас (Россия Федерацияса народнöй депутатъяс съездлöн да Россия Федерацияса Медвылыс Сöветлöн индöд-тшöктöмъяс, 1992, 30 №, 1797 ст.; Россия Федерацияса законодательстволöн собрание, 1996, 3 №, 150 ст.; 2002, 26 №, 2517 ст.; 2006, 50 №, 5285 ст.; 2007, 27 №, 3215 ст.; 30 №, 3808 ст.; 2008, 30 №, 3616 ст.; 2009, 29 №, 3585 ст.);

«Россия Федерацияса субъектъяслöн государственнöй власьт законодательнöй (бöрйöм) да олöмö пöртысь органъяс котыртан öтувъя принципъяс йылысь» 1999 во йирым тöлысь 6 лунся 184-ФЗ №-а Федеральнöй оланпас (Россия Федерацияса законодательство собрание, 1999, 42 №, 5005 ст.; 2000, 31 №, 3205 ст.; 2002, 19 №, 1792 ст.; 50 №, 4930 ст.; 2003, 27 №, 2709 ст.; 2004, 50 №, 4950 ст.; 2005, 30 №, 3104 ст.; 2006, 1 №, 13, 14 ст.; 31 №, 3427 ст.; 2007, 1 №, 21 ст.; 10 №, 1151 ст.; 26 №, 3074 ст.; 43 №, 5084 ст.; 2008, 13 №, 1186 ст.; 2009, 7 №, 772 ст.; 2009, 14 №, 1576 ст.; 29 №, 3612 ст.);

«Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпас (Россия Федерацияса законодательство собрание, 2006, 19 №, 2060 ст.);

«Шöр тшупöда уджсикасö велöдан учреждение (торъя велöдан шöр заведение) йылысь типöвöй положение вынсьöдöм йылысь» Россия Федерацияса Правительстволöн 2008 во сора тöлысь 18 лунся 543 №-а шуöм (Россия Федерацияса законодательство собрание, 2008, 30 № (2ю.), 3631 ст.);

«Велöдчöм юкöнын видзöдан да дöзьöритан правилöяс вынсьöдöм йылысь» Россия Федерацияса Правительстволöн 2007 во урасьöм тöлысь 20 лунся 116 №-а шуöм (Россия Федерацияса законодательство собрание, 2007, 9 №, 1098 ст.);

«Велöдчöм йылысь» 2006 во йирым тöлысь 6 лунся 92-РЗ №-а Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2007, 2 №, 4695 ст.; 4705 ст.; 4 №, 4773 ст.; 6 №, 4842 ст.; 12 №, 5263 ст.; 5344 ст.; 2008, 5 №, 209 ст.; 2009, 11 №, 184 ст.);

 «Коми Республикаса йöзöс велöдан министерство йылысь» Коми Республикаса Правительстволöн 2008 во косму тöлысь 10 лунся 82 №-а шуöм (Коми Республикаса государственнöй власьт органъяслöн индöд-тшöктöмъяс, 2008, 4 №, 182 ст.).

4. Государственнöй мог веськöдöма конкурс серти дон босьттöг шöр тшупöда уджсикасö велöдан образование босьтöм вылö гражданалысь правояссö збыльмöдöм вылö федеральнöй государственнöй велöдан стандартъяс серти.

5. Государственнöй мог збыльмöдöмлöн бöръя бöртаснас лоö гражданаöн шöр тшупöда уджсикаса тöдöмлунъяс босьтöм, мый эскöдöма велöдöм да квалификация тшупöд йылысь государственнöй образеца документöн.

6. Государственнöй мог збыльмöдсьö шыöдчысьлы дон босьттöг, кор тайö тшупöда образованиесö гражданин босьтö медводдзаысь.

Гражданалöн эм право оз öтчыдысь босьтны шöр тшупöда уджсикасö велöдöм государственнöй велöдан учреждениеяскöд сёрнитчöмъяс вылö подуласьöмöн наöн велöдчöмысь мынтысьöмöн.

7. Государственнöй мог збыльмöдiгöн шыöдчысьясöн лоöны граждана (водзö – шыöдчысьяс). Шыöдчысьяс нимсянь вермöны петкöдчыны торъя йöз, кодъяслöн эм право Россия Федерацияса законодательство серти либö Россия Федерацияса законодательствоöн урчитöм пöрадок серти налы лöсялана уджмогъяс сетöмöн.

**II. Государственнöй мог збыльмöдан пöрадок дорö корöмъяс**

8. Государственнöй мог збыльмöдöм йылысь юöртан пöрадок.

8.1. Государственнöй мог йылысь юöр сетсьö гражданалы уполномочитöм государственнöй органлöн жыръясын да государственнöй велöдан учреждениеясын, а сiдзжö телефон пыр, электроннöя, арталан да электроннöй техника отсöгöн уполномочитöм государственнöй органлöн да государственнöй услуга збыльмöдöмын участвуйтысь учреждениеяслöн Öтуввез-ресурсъясын, йöзöс юöртан средствоясын, юöртан материалъяс йöзöдöмöн (брошюраяс, буклетъяс да мук.).

8.2. Йöзöс юöртан средствоясын юöртöм дырйи государственнöй мог збыльмöдöмын участвуйтысь органъяс да учреждениеяс бöрйöны радио да телевидение средствояс, газет-журналъяс маркетингöвöй да социологическöй туялöмъяс, тöваръяс вайöм вылö заказъяс иналöм вылö торгъяс нуöдöмöн, государственнöй могъяс вылö уджъяс вöчöм да услугаяс збыльмöдöм, мый урчитöма законодательствоöн, йöзöс юöртан средствояслысь рейтингсö туялöмöн, медым урчитны социальнöй удж туйвизьын йöзöданторъясын вермысьяссö.

8.3. Государственнöй мог збыльмöдöмын участвуйтысь органъяслöн да учреждениеяслöн места, справкаяс вылö телефон номеръяс, Öтуввез-сайтлöн инпас да электроннöй пошта инпас йылысь юöр пасйöма тайö Административнöй регламент дорö 1 да 2 содтöдъясын.

8.4. Государственнöй мог збыльмöдöмын участвуйтысь органъяслöн да учреждениеяслöн уджалан график (режим) йылысь юöрсö пасйöма уполномочитöм государственнöй органлöн Öтуввез-сайтын, да государственнöй велöдан учреждениеясын, а сiдзжö кадысь кадö пасйöны йöзöс юöртан средствоясын.

Государственнöй мог збыльмöдöмын участвуйтысь органъяслöн да учреждениеяслöн уджалан график (режим) йылысь юöрöн стендъяс (вывескаяс) öшöдöны уполномочитöм государственнöй орган жырйö пыранiнын да государственнöй велöдан учреждениеясын.

8.5. Государственнöй мог збыльмöдан процедура йылысь юöртöны асланыс шыöдчигöн либö гижöмöн шыöдчöм дырйи, тшöтш электроннöй пошта пыр, справкаяс вылö телефон номеръяс пыр шыöдчöмöн, йöзöдöны Öтуввез-сайтын, йöзöс юöртан средствоясын, уполномочитöм государственнöй органлöн да государственнöй мог збыльмöдöмын участвуйтысь учреждениеяслöн юöртан стендъяс вылын да йöзлы юклана юöртан материалъясын (пример вылö, брошюраясын, буклетъясын да с.в.).

Государственнöй мог збыльмöдан процедура йылысь юöр сетсьö дон босьттöг.

8.6. Государственнöй мог збыльмöдан пöрадок йылысь юöртöны государственнöй мог збыльмöдöмын участвуйтысь органъяслöн да учреждениеяслöн уджалысьяс (асланыс шыöдчöмöн, телефон пыр либö гижöмöн, тшöтш электроннöй пошта пыр).

Государственнöй мог збыльмöдан пöрадок кузя гижöмöн шыöдчöмъяссö, тшöтш электроннöй пошта пыр воöм шыöдчöмъяссö, видлалöны государственнöй мог збыльмöдöмын участвуйтысь органъяслöн да учреждениеяслöн уджалысьяс, шыöдчысьлы вочакыв дасьтан кад артыштöмöн, шыöдчöмсö регистрируйтöмсянь 30 лунысь оз дырджык.

8.7. Государственнöй мог збыльмöдан пöрадок йылысь юöртны вермасны автоинформируйтан средствояс отсöгöн. Автоинформируйтöм дырйи справочнöй юöрыс сетсьö сутки чöж.

8.8. Государственнöй мог збыльмöдöмын участвуйтысь органъяслöн да учреждениеяслöн уджалысьяс телефоннöй звöнокъяс да устнöй шыöдчöмъяс вылö вочавидзöм дырйи стöча да вежливöя юöртöны шыöдчысьяссö колана юалöмъяс серти. Телефоннöй звöнок вылö вочакывйын колö висьтавны органлöн да учреждениелöн ним, кытчö звöнитлiс гражданин, телефоннöй звöнок примитысь уджалысьлысь ов, ним, вич йылысь юöр. Сёрнитан кадыс оз вермы лоны 10 минутысь дырджык.

8.9. Йöзлы сеталан юöртан материалъяс (пример вылö, брошюраяс, буклетъяс да с.в.) эмöсь гражданаöс примитöм вылö жыръясын, государственнöй мог збыльмöдан мукöд местаын, сетсьöны велöдчан да уджалан местаяс вакансияяслöн ярмангаяс нуöдан местаясын, а сiдзжö найöс сетöны мукöд органö да учреждениеö (пример вылö, меставывса асвеськöдлан органъясö, общеобразовательнöй учреждениеясö да с.в.).

Государственнöй мог збыльмöдöмын участвуйтысь органъяслöн да учреждениеяслöн уджалысьяс юöртöны шыöдчысьяслы шöр тшупöда уджсикасö велöдан государственнöй учреждениеö примитöм йылысь шыöдчöмлöн реквизитъяс гижан пöрадок йылысь (тайö Административнöй регламент дорö 3 №-а содтöд).

Индöм юöрсö позьö сетны босьтысьлы аслыс либö гижöмöн шыöдчöмöн.

8.10. Государственнöй мог збыльмöдöмын участвуйтысь государственнöй велöдан учреждениеясын юöртан стендъясын гижöны татшöм юöр:

1) учреждениелысь места, уджалан график (режим), телефон номеръяс, Öтуввез-сайтлöн да электроннöй пошта инпасъяс;

2) уджсикас лыддьöг, мый вылö учреждение юöртö документъяс примитöм лицензия серти.

Та дырйи быд уджсикас серти (велöдчанногсö индöмöн, шöр тшупöда уджсикасö велöдöмлысь тшупöд индöмöн (подув либö пыдiсянь велöдöм) да образование, мый колö велöдчыны пырöм вылö (9 класса, шöр (тыр) школа) пасйöны татшöм юöръяс:

а) вынсьöдöм контрольнöй лыдпасъяс серти Коми Республикаса республиканскöй бюджет тшöт весьтö примитан места лыд, сы лыдын торъя мога примитöмлöн места лыд;

б) торъя йöзкöд да (либö) юридическöй кывкутыськöд сёрнитчöмъяс кузя места лыд велöдчöмысь мынтысян донсö индöмöн (контрольнöй лыдпасъясысь öтдор;

в) пыран испытаниеяслöн лыддьöг (предметлöн ним да нуöдан формаяс) да пыран испытаниеяс донъялан система (уджсикасö велöдан уджтасъяслысь сикасъяс индöмöн (тыр либö дженьдöдöмöн велöдчöм), а сiдзжö пырысьяслы, кодъяслöн эм пыран испытаниеяслöн лыд чинтiгöн да (либö) форма вежигöн пыран испытаниеяслöн бöртасъяс серти пырны шöр тшупöда уджсикасö велöдан учреждениеö);

3) пыран испытаниеяслöн уджтасъяс;

4) учреждениеö пыран правилöяс;

5) öтуволанiнъясын кар-районысь велöдчысьяслы, кодъяс пырöны велöдчыны учреждениеö, места лыд;

6) велöдан удж нуöдан право вылö лицензия копия;

7) учреждениелöн государственнöй аккредитация йылысь эскöдан гижöд копия;

8) мынтысьöмöн сёрнитчöмъяс кузя местаяс вылö велöдчыны воысьяслы сёрнитчöмлысь образец;

9) документъяс примитан кадö да пыран испытаниеяс нуöдiгöн быд лун выльмöдöм сетöм шыöдчöмъяслöн лыд, конкурс да пыран испытаниеяс нуöдöм йылысь быд уджсикас серти велöдан формаяс, шöр тшупöда уджсикасö велöдöмлысь тшупöдъяс да пырны колана образование индöмöн.

9. Государственнöй мог збыльмöдан кадколаст

Государственнöй мог збыльмöдан кадколастсö урчитöны шöр тшупöда уджсикасö велöдан уджтасъясö велöдан нормативнöй кадколаст серти, мый урчитöма шöр тшупöда уджсикасö велöдан федеральнöй государственнöй стандартъясöн.

Йöз, кодъяслöн эм лöсялана профиль серти улыс тшупöда уджсикаса велöдчöм, босьтöны шöр тшупöда уджсикасö велöдчöмсö дженьдöдöм уджтасъяс серти. Йöз, кодъяслöн эм шöр тшупöда уджсикасö велöдчöм либö вылыс тшупöда уджсикасö велöдчöм, босьтöны шöр тшупöда уджсикасö велöдчöмсö шöр тшупöда уджсикасö велöдчöмлысь дженьдöдöм велöдан уджтасъяс серти.

10. Государственнöй мог збыльмöдöм вылö шыöдчыссянь колана документ лыддьöг.

Государственнöй мог збыльмöдöм вылö шыöдчыссянь колана документъясöн лоöны:

1) шыöдчöм (тайö Административнöй регламент дорö 3 содтöд);

2) мортöс эскöдысь документлöн оригинал либö эскöдöм ксерокопия, гражданство;

3) велöдчöм йылысь государственнöй образеца документъяслöн оригинал либö эскöдöм ксерокопия;

4) шöр (тыр) школа база вылын пырысьяслы öтувъя государственнöй экзаменлöн (водзö – ÖГЭ) бöртасъяс йылысь эскöдан гижöдлöн оригинал либö эскöдöм ксерокопия;

5) колана фотография лыд.

11. Йöз, кодъяслöн эм государственнöй велöдан учреждениеясö пырiгöн торъя право, мый урчитöма Россия Федерацияса законодательствоöн, а сiдзжö дзоньвидзалунын дзескöдöм позянлуна йöз сетöны лöсялана документъяс.

12. Государственнöй мог збыльмöдöмын öткажитöм вылö подув лыддьöг.

12.1. Государственнöй мог збыльмöдöмын öткажитан подулöн лоöны.

12.1.1. Государственнöй велöдан учреждениеö примитöм йылысь шыöдчöм сетöм дырйи:

1) абу либö абу сетöма документъяс либö налысь эскöдöм копияяс, мый урчитöма тайö Административнöй регламентлöн 10 пунктöн;

2) торкöма шыöдчöм сетан кадсö, мый урчитöма государственнöй велöдан учреждениеясö примитан пöрадокöн.

12.1.2. Государственнöй велöдан учреждениеö примитöм дырйи:

1) пыран испытаниеяслöн бöртас серти конкурс серти прöйдитны позьтöмлун;

2) подулавтöг пыран испытание вылö абу воöм;

3) абу колана кадö сетöма документъяслысь оригиналъяссö, кутшöмъясöс урчитöма тайö Административнöй регламентлöн 10 пунктöн;

12.1.3. Государственнöй велöдан учреждениеын велöдчöм дырйи:

1) уджсикас серти велöдчан план урчитöм кадö подулавтöг абу збыльмöдöм;

2) учреждениелöн уставöн артыштöм могъяс абу збыльмöдöм;

3) пытшкöс распорядок правилöяс торкöм.

12.1.4. Государственнöй (итогöвöй) аттестация прöйдитiгöн - государственнöй (итогöвöй) аттестация омöля сдайтöм.

13. Государственнöй мог збыльмöдан местаяс дорö корöмъяс.

13.1. Государственнöй велöдан учреждениеö примитöм йылысь шыöдчöмъяс сетан местаяс дорö (государственнöй велöдан учреждениеяслöн приёмнöй комиссияяслöн местаяс дорö) корöмъяс.

Государственнöй мог збыльмöдöм вылö жыръяссö колö индыны зданиелöн улыс судтаясын.

Жыръясö пыранiнсö да петанiнсö могмöдöны лöсялана индалысьясöн дугдывтöг уджалысь автономнöй источникъясöн.

Шыöдчысьясöс примитöны сiйö могъяс вылö индöм торъя жыръясын либö могмöдан залъясын.

Жыръясын ставлы аддзан местаын индöма пöжар кусöдана средствояслысь местаяссö да локтöм йöзöс да приёмнöй комиссияса членъясöс эвакуируйтан схемаяс.

Государственнöй мог збыльмöдöм вылö жырйö пыранiнъяс да петанiнъяс могмöдсьöны пандусъясöн, паськыд туйясöн, мый сетö позянлун сьöкыдлунъястöг ветлыны инвалидъяслы, тшöтш инвалидъяслы, кодъяс ветлöны креслö-кöляскаясöн.

Колö, медым жырйын вöлi позянлун збыльмöдны государственнöй мог индивидуальнöй форма серти.

Жыръяс могмöдсьöны государственнöй мог збыльмöдöм вылö колана оборудованиеöн (компьютеръясöн, оргтехникаöн, связь средствоясöн, тшöтш Öтуввезöн), канцелярскöй кöлуйöн, юöртан да справочнöй материалъясöн, тшöтш примитан правилöясöн, велöдчыны пырöм вылö шыöдчöмъяслöн да сёрнитчöмъяслöн образецъясöн велöдчан донсö индöмöн, а сiдзжö улöсъясöн да пызанъясöн, сынöд кондиционируйтан (кöдздöдан да шонöдан) системаясöн, пöжар кусöдан да видзчысьтöм лоöмтор йылысь юöртан средствоясöн.

Государственнöй мог збыльмöдан местаясын артыштöма могмöдны ставлы вöдитчыны позяна местаяс (асмогасянiнъяс) да волысьяслысь вылыс паськöм видзан местаяс.

Приёмнöй комиссияса членъяслöн уджалан местаясын стенö öшöдöны вывескаяс либö пызан вылö пуктöны табличкаяс овсö, нимсö, вичсö да чинсö индöмöн.

Приёмнöй комиссияса членъяслы быдöнлы сетöны öшöдны морöс вылö карточкаяс (бейджъяс) овсö, нимсö, вичсö да чинсö индöмöн.

13.2. Пыран испытаниеяс нуöдан местаяс дорö корöмъяс.

Пыран испытаниеяс нуöдан местаяслы колö лоны:

1) велöдчыны пырысь гражданинлы да предметнöй экзаменационнöй комиссияö пырысьяслы лöсьыд меститчанiн;

2) велöдчыны пырысь гражданин мед вермис лöсьыда вöчны экзаменационнöй заданиеяс.

Дзоньвидзалунын дзескöдöм позянлуна гражданалы пыран испытаниеяс нуöдiгöн могмöдöны татшöм корöмъяс:

1) пыран испытаниеяс нуöдöны торъя аудиторияын, öти аудиторияын пырысьяслöн лыдыс оз вермы лоны унджык: гижöда формаын пыран испытание нуöдiгöн – 12 мортысь; пыран испытание устнöя нуöдiгöн – 6 мортысь. Пыран испытание нуöдiгöн аудиторияын вермас лоны унджык дзоньвидзалунын дзескöдöм позянлуна йöз, а сiдзжö вермöны нуöдны пыран испытаниеяс дзоньвидзалунын дзескöдöм позянлуна йöзлысь öттшöтш дзоньвидзалунын дзескöдтöм позянлуна йöзкöд, оз кö тайö артмöд ськöкыдлунъяс пырысьяслы пыран испытаниеяс нуöдiгöн.

2) эм ассистент, кодi техническöя отсалö пырысьяслы налысь индивидуальнöй аслыспöлöслунъяс тöд вылын кутöмöн (займитны уджалан места, ветлöдлыны, лыддьыны да оформитны задание, сёрнитны экзаменаторкöд);

3) индивидуальнöй торъялöмъяс тöд вылын кутöмöн пырысьяс вермöны пыран испытаниеяс нуöдiгöн вöдитчыны налы колана техническöй средствоясöн;

4) материально-техническöй условиеяслы колö могмöдны сьöкыдлунъястöг воны пырысьяслы аудиторияö, асмогасянiнъясö да мукöд жырйö, а сiдзжö овны пасйöм жыръясын (эм-ö пандусъяс, паськöдöм öдзöсъяс, лифтъяс, кор лифтыс абу, сэки аудиторияыслы колö лоны улыс судтаын, торъя креслöяс да мукöдтор).

13.3. Велöдчан жыръяс дорö корöмъяс.

Жыръяслы, кöнi велöдчöны, колö лöсявны лицензионнöй условиеяслы да федеральнöй государственнöй велöдан стандартъяс серти велöдан процесс материально-техническöя могмöдан корöмъяслы, мый эскöдöма велöдан удж нуöдан право вылö лицензияöн да велöдан учреждениелöн государственнöй аккредитация йылысь эскöдан гижöдöн.

**III. Административнöй процедураяс**

14. Государственнöй мог збыльмöдöмлöн блок-схемасö индöма тайö Административнöй регламент дорö 4 содтöдын.

15. Государственнöй мог збыльмöдöмö пырöны татшöм административнöй процедураяс:

1) государственнöй велöдан учреждениеö гражданаöс примитöм;

2) велöдöм котыртöм;

3) государственнöй (итогöвöй) аттестация котыртöм.

16. Государственнöй велöдан учреждениеö гражданаöс примитöм.

16.1. Примитöны конкурс серти гражданалöн шыöдчöмъяс серти, кодъяслöн эм 9 класса, шöр (тыр) либö улыс тшупöда уджсикасö велöдчöм. Конкурслöн условиеясöн колö гарантируйтны образование вылö право да пыртны велöдчыны гражданаöс, кодъяс медся тöлкаöсь да дасьöсь шöр тшупöда уджсикасö велöдчöмлöн велöдан уджтасъяс серти велöдчöм дорö.

16.2. Документъяс примитöм.

Юридическöй фактöн, мый лоö подулöн государственнöй мог збыльмöдiгöн административнöй удж заводитчöм вылö, - кор государственнöй велöдан учреждениелöн приёмнöй комиссияö сетöны примитöм вылö шыöдчöм (тайö Администратвинöй регламент дорö 3 содтöд) да Административнöй регламентлöн 10 пунктын индöм документъяс.

Государственнöй велöдан учреждениеö велöдчыны пырысь гражданасянь (водзö – велöдчыны пырысь) документъяс примитан кадсö урчитö Россия Федерацияса йöзöс велöдан да наука министерство.

Примитöм йылысь шыöдчöм сетiгöн велöдчыны пырысь аслас кöсйöм серти сетö документъяслысь оригиналсö либö эскöдöм ксерокопиясö, кутшöмъясöс индöма Административнöй регламентлöн 10 пунктын.

Кор ÖГЭ-лöн бöртасъяс йылысь эскöдан гижöдлысь оригиналсö либö копиясö оз вермыны сетны примитöм йылысь шыöдчöмкöд объективнöй помкаяс понда, сэки велöдчыны пырысь пасйö шыöдчöмын ÖГЭ сдайтöм да сылысь бöртасъяс йылысь юöръяс (либö ÖГЭ нуöдан содтöд кадколастъясö ÖГЭ сдайтан места йылысь), а сiджö ÖГЭ-лöн бöртасъяс йылысь эскöдан гижöд абутöмлöн помкаяс.

Кор велöдчыны пырысь сетö документъяссö ачыс, сэки эскöдны налысь ксерокопияясö вермас оригинал серти велöдан учреждениеыс, кытчö найöс сетöны.

Примитöм йылысь шыöдчöмын велöдчыны пырысь гижö, мый сiйö тöдмасьöма велöдан удж нуöдан право вылö лицензияöн да велöдан учреждениелöн государственнöй аккредитация йылысь эскöдан гижöдöн да сы дорö велöдчыны бöрйöм туйвизь (уджсикас) серти содтöдъясöн либö пасйöм эскöдан гижöдлöн абутöм йылысь да эскöдö аслас кырымпасöн.

Сiйö жö пöрадок серти велöдчыны пырысьлöн кырымпас пуктöмöн гижöны, мый:

1) шöр тшупöда уджсикас образование босьтö медводдзаысь;

2) тöдмасьöма образование йылысь документ оригинал да ÖГЭ-лöн бöртасъяс йылысь эскöдан гижöд сетан кадпасöн;

3) тöдмасьöма пыран испытаниеяс нуöдöмлöн бöртасъяс кузя аппеляция сетан правилöясöн.

Документъяс примитiгöн оз позь велöдчыны пырысьяссянь босьтны сьöм, а сiдзжö корны велöдчыны пырысьяссянь велöдчöм йылысь государственнöй образеца документъяслысь, ÖГЭ-лöн бöртасъяс йылысь эскöдан гижöдлысь либö мукöд документлысь оригиналсö, мый абу артыштöма тайö Административнöй регламентöн.

Медводдза курс вылö примитöм йылысь шыöдчöмсö, а сiдзжö колана документъяссö велöдчыны пырысь вермас мöдöдны öтув вöдитчан поштаса операторъяс пыр (водзö – пошта пыр). Документъяс ыстан кадпассö урчитö Россия Федерацияса йöзöс велöдан да наука министерство.

Кор велöдчыны пырысь мöдöдö документъяссö пошта пыр, сэки примитöм йылысь шыöдчöм дорö пуктыссьöны документ ксерокопияяс, кутшöмъяс эскöдöны сiйöс да гражданство, велöдчöм йылысь государственнöй образеца документъяслöн, ÖГЭ-лöн бöртасъяс йылысь эскöдан гижöдлöн эскöдöм ксерокопияяс, а сiдзжö тайö Административнöй регламентöн артыштöм мукöд документ.

Велöдчыны пырысь ыстö документъяссö пошта пыр заказнöй письмööн уведомлениеöн да эскöдöм пуктöм документъяс описьöн. Уведомление да пуктöм документъяс эскöдöм опись лоöны подулöн, мый велöдчыны пырысьлысь документъяссö примитöма.

 Велöдчыны быд пырысь вылö вöчöны личнöй делö, кöнi видзöны став сетöм документсö да пыран испытаниеяслысь , содтöд пыран испытаниеяслысь материалъяс (сы лыдын государственнöй велöдан учреждениелöн апелляционнöй комиссияса решениелöн сёрнигижöдысь выписка).

Велöдчыны быд пырысьлысь личнöй делöсö видзöны государственнöй велöдан учреждениеын документъяс примитны заводитöмсянь квайт тöлысь.

Кор велöдчыны пырысь сетö документъяссö ачыс, сылы сетсьö документъяс примитöм йылысь расписка.

Велöдчыны пырысьяс, кодъяс сетiсны государственнöй велöдан учреждениелöн приёмнöй комиссияö эз збыль документъяс, кывкутöны Россия Федерацияса законодательство серти.

16.3. Пыран испытаниеяс.

Государственнöй велöдан учреждениеясö пыран испытаниеяслысь лыддьöгсö вынсьöдö Россия Федерацияса йöзöс велöдан да наука министерство. Та дырйи пыран испытание роч кывйысь лоö быть сдайтанаöн.

Шöр (тыр) образованиеа гражданалы пыран испытаниеяс нуöдöны примитан лöсялана уджсикасъяс серти общеобразовательнöй предметъяс кузя ÖГЭ-лöн бöртасъяс подув вылын.

Государственнöй велöдан учреждениеяс уджсикасъяс серти примитiгöн, кор колö гражданасянь торъя творческöй кужанлун, физическöй да (либö) психологическöй качествояс, вермöны нуöдны предметъяс серти, мый кузя эз нуöдны ÖГЭ, творческöй да (либö) уджсикаса содтöд пыран испытаниеяс, кодъяслысь бöртасъяссö тöд вылын кутöны конкурс нуöдiгöн ÖГЭ-лöн бöртасъяскöд. Примитiгöн нуöдны вермана творческöй да (либö) уджсикаса содтöд пыран испытаниеяслысь лыддьöгсö вынсьöдö Россия Федерацияса йöзöс велöдан да наука министерство.

Творческöй да (либö) уджсикаса содтöд пыран испытаниеяс нуöдöны гижöда либö устнöй формаын, кывзан, видзöдан, сёрнитан формаын либö мукöд формаын, мый урчитöны государственнöй велöдан учреждениеын быд вося примитан правилöясöн.

Гражданалы, кодъяслöн эм улыс тшупöда уджсикасö велöдöм да кодъяс пырöны велöдчыны государственнöй велöдан учреждениеö специальносьт серти, мый лöсялö улыс тшупöда уджсикасö велöдöмлöн лöсялана профильлы дженьдöдöм уджтас серти, конкурссö нуöдöны государственнöй велöдан учреждениеын асшöра нуöдöм пыран испытаниеяслöн бöртасъяс серти.

Пыран испытаниеяслысь расписаниесö (предмет, кадпас, кад, экзаменационнöй группа да экзаменлысь, консультациялысь нуöданiн, бöртасъяс йöзöдан кадпас) вынсьöдö приёмнöй комиссияса веськöдлысь либö сiйöс вежысь да юöртöны велöдчыны пырысьяслы.

Пыран испытаниеяс дырйи могмöдöны лöнь да вежавидза обстановкаöн, велöдчыны пырысьяслöн эм позянлун тырвыйö петкöдлыны ассьыныс тöдöмлунъяслысь да кужалунъяслысь тшупöдсö.

Велöдчыны пырысьяс, кодъяс эз воны пыран испытаниеяс вылö подулавтöг, омöля сдайтiсны, а сiдзжö босьтiсны документъяссö пыран испытаниеяс нуöдiгöн, петöны конкурсысь да найöс оз босьтны велöдчыны государственнöй велöдан учреждениеö.

 Оз позь мöдысь сдайтны пыран испытание омöль оценка дырйи либö оценка бурмöдöм могысь.

Велöдчыны пырысьяс, кодъяс эз воны пыран испытаниеяс вылö подулалöмöн, вермöны сдайтны найöс параллельнöй группаяскöд пыран испытаниеяс сдайтöмлöн мöд этапын либö пыран испытаниеяслöн кадколаст помасьöм бöрын индивидуальнöя.

16.4. Апелляция сетöм да видлалöм.

Юридическöй фактöн, мый лоö подулöн государственнöй мог збыльмöдiгöн административнöй действиеяс заводитчöм вылö, - тайö апелляция сетöм.

Пыран испытаниеяслöн бöртасъяс серти велöдчыны пырысь вермö сетны апелляционнöй комиссияö сылöн видзöдлас серти испытание нуöдан урчитöм пöрадок торкöм да (либö) сылöн (налöн) бöртасъяскöд абу сöгласитчöм (водзö – апелляция) йылысь гижöда апелляционнöй шыöдчöм.

Гижöда испытание нуöдiгöн велöдчыны пырысь вермö тöдмасьны аслас уджöн государственнöй велöдан учреждениеöн урчитöм пöрадок серти.

Апелляция видлалöм оз ло экзамен мöдысь сдайтöмöн. Апелляция видлалiгöн видлалöны сöмын пыран испытаниелöн бöртасъяслысь правильнöя донъялöм.

Апелляциясö велöдчыны пырысь сетö ачыс экзамен кузя оценка йöзöдöмсянь мöд луннас. Та дырйи велöдчыны пырысь вермö тöдмасьны аслас экзаменационнöй уджöн государственнöй велöдан учреждениеöн урчитöм пöрадок серти. Приёмнöй комиссия примитö апелляциясö уджалан лун чöж.

Апелляцияяссö видлалöны экзаменационнöй уджъясöн тöдмасян лун бöрын мöд луннас.

Пыран испытаниеяс видлалiгöн апелляционнöй комиссияö вöзйöны пыртны независимöй экспертъяс пыдди Коми Республикаса йöзöс велöдан министерствоысь йöзöс.

Велöдчыны пырысь вермö лоны апелляция видлалiгöн. Велöдчыны пырысьлы колö мортöс эскöдысь документ да экзаменационнöй лист.

Тыр арлыдтöмъяскöд (18 арöсöдз) вермöны лоны бать-мам либö оланпаса петкöдлысьяс пиысь öтиыс, кодöс оланпас серти шуöма тыр арлыдтöдз тырвыйö кывкутны вермысьöн, тыр арлыдтöм кындзи.

Апелляция видлалöм бöрын апелляционнöй комиссия примитö экзамен кузя оценка йылысь решение. Апелляционнöй комиссияын вензигöн гöлöсуйтöны да решениесö вынсьöдöны унджык гöлöсöн. Апелляционнöй комиссиялöн решение кузя оформитöм сёрнигижöдöн тöдмöдöны велöдчыны пырысьясöс (кырымпас улö).

16.5. Государственнöй велöдан учреждениеö босьтöм.

Босьтöны пыран испытаниеяс, сы лыдын содтöд пыран испытаниеяс, помасьöм бöрын конкурслöн бöртасъяс подув вылын да помалöны босьтöмсö велöдчöмöдз 10 лунысь оз сёрджык.

Пыран испытаниеяс помасян кадпас да велöдчöм йылысь документлöн оригинал, а сiдзжö ÖГЭ-лöн бöртасъяс йылысь эскöдан гижöдлöн оригинал сетан кадпас костыс сизим календарнöй лунысь абу этшаджык.

Пыран испытаниеяс помасян кадпаснас лыддьыссьö юöртан стендын приёмнöй комиссияöн овъяслысь лыддьöг, кöнi пасйöма баллъяслысь лыд, мый арталö приёмнöй комиссия конкурслöн уна сикас условиеяс серти (водзö – овъяслöн лыддьöг) йöзöдöм.

Пыран испытаниеяс помасьöм бöрын государственнöй велöдан учреждениеöн урчитöм кадколастъясö велöдчыны пырысь сетö ÖГЭ-лöн бöртасъяс йылысь эскöдан гижöдлысь да велöдчöм йылысь государственнöй образеца документлысь оригиналъяс.

Пошта пыр ыстысь велöдчыны пырысь велöдчöм йылысь государственнöй образеца документлысь да ÖГЭ-лöн бöртасъяс йылысь эскöдан гижöдлысь оригиналъяс сетiгöн сетö мортöс эскöдысь документлысь оригиналсö, мыйлысь копиясö вöлi ыстöма пошта пыр.

Государственнöй велöдан учреждение велöдчыны босьтö:

1) пыран испытаниеяс, сы лыдын содтöд пыран испытаниеяс (эмöсь кö) бура сдайтысьясöс да кодлöн эм право пырны велöдчыны конкурстöг;

2) пыран испытаниеяс, сы лыдын содтöд пыран испытаниеяс (эмöсь кö) бура сдайтысьясöс пырны велöдчыны право тöд вылын кутöмöн.

Велöдчöм йылысь государственнöй образеца документъяслысь да ÖГЭ-лöн бöртасъяс йылысь эскöдан гижöдлысь оригиналъяс сетан кад кольöм бöрын государственнöй велöдан учреждениелöн директор йöзöдö приёмнöй комиссияöн конкурслöн уна сикас условиеяс серти велöдчыны пыртны вöзйöм йöзöс, кодъяс сетiсны лöсялана документъяслысь оригиналъяс, велöдчыны пыртöм йылысь тшöктöд. Велöдчыны пыртöм йылысь тшöктöд дорö содтöдöн лоö индöм йöзлöн овъяс серти лыддьöг. Содтöдöн тшöктöдсö йöзöдöны приёмнöй комиссиялöн юöртан стенд вылын.

Велöдчыны пырысьяслöн гижöмöн шыöдчöм серти велöдчöм йылысь государственнöй образеца документъяслысь, ÖГЭ-лöн бöртасъяс йылысь эскöдан гижöдлысь оригиналъяссö да велöдчыны пырысьясöн сетöм мукöд документсö колö велöдан учреждениеöн бöр сетны шыöдчöм сетöм бöрын мöд уджалан лунöн. Велöдчöм йылысь государственнöй образеца документлысь либö ÖГЭ-лöн бöртасъяс йылысь эскöдан гижöдлысь оригиналсö сёрджык, а сiдзжö абу ас кадö сетöмысь велöдан учреждениеса директор, а сiдзжö приёмнöй комиссияса кывкутысь секретар кывкутöны могъяс олöмö пöрттöмысь либö абу колана ногöн олöмö пöртöмысь Россия Федерацияса законодательствоöн урчитöм пöрадок серти.

Кор уполномочитöм органъясöн дöзьöр пöрадок серти нуöдöм прöверка дырйи эрдöдöны конкурс нуöдöм да велöдчыны пырысьöс ÖГЭ-лöн бöртасъяс йылысь абу стöч юöр сетöм подув вылын правотöг босьтöм, сэки студентöс вöтлöны урчитöм пöрадок серти. Чина йöз, кодъяс вöчисны эрдöдöм торкалöмъяс, кывкутöны Россия Федерацияса законодательство серти.

17. Велöдöм котыртöм.

17.1. Юридическöй фактöн, мый лоö подулöн государственнöй мог збыльмöдiгöн административнöй действиеяс заводитчöм вылö, - тайö велöдчан уджтас серти шöр тшупöда уджсикасö велöдчöм могысь государственнöй велöдан учреждениеын велöдчысьяс лыдö гражданинöс велöдчыны пыртöм йылысь директорлöн тшöктöд.

17.2. Шöр тшупöда уджсикасö медшöр велöдчан уджтасъясö (водзö – велöдчан уджтасъясö) позьö велöдчыны образование босьтан уна сикас формаын, кутшöмъяс торъялöны педагогическöй уджалысьлöн велöдчысьяскöд быть велöдны колана занятиеяс серти да очнöй, очно-заочнöй (рытъя), заочнöй формаяс серти либö экстернат формаöн. Позьö велöдчыны уна сикас форма ногöн.

17.3. Велöдчан уджтасъясö пырöны велöдчан план, велöдчан дисциплинаяслöн (модульяслöн) уджалан уджтасъяс да мукöд материал, кутшöмъяс быдтöны студентъясöс да дасьтан качествосö, а сiдзжö велöдан да производственнöй практика уджтасъяс, календарнöй велöдчан график да методическöй материалъяс, кутшöмъяс збыльмöдöны лöсялана велöдан технологияяс.

17.4. Государственнöй велöдан учреждение быд во выльмöдö уджтасъяс (дисциплинаяс (модульяс) юкöнын), мый урчитöма торъя велöдан шöр заведениеöн велöдчан планын, да (либö) велöдчан дисциплинаяслöн (модульяслöн ) уджалан уджтасъяслысь, велöдчан да производственöй практика уджтасъяслысь, а сiдзжö лöсялана велöдан технологияяс збыльмöдысь методическöй материалъяслысь сюрöссö) наукалысь, техникалысь, культуралысь, экономикалысь, технологиялысь да социальнöй юкöнлысь сöвмöмсö тöд вылö босьтöмöн.

17.5. Государственнöй велöдан учреждениеын велöдчан уджтасъяс серти велöдан кадколастъяс урчитöны шöр тшупöда уджсикасö велöдан федеральнöй государственнöй велöдан стандартъясöн индöм нормативнöй кадколастъяс серти.

Лöсялана профиль серти улыс тшупöда уджсикасö велöдöм йöз босьтöны шöр тшупöда уджсикасö велöдöмсö дженьдöдöм уджтасъяс серти. Шöр тшупöда уджсикасö велöдöм либö вылыс тшупöда уджсикасö велöдöм йöз вермöны велöдчыны дженьдöдöм велöдчан уджтасъяс серти.

Пасйöм велöдан уджтасъяс збыльмöдан пöрадоксö урчитö Россия Федерацияса йöзöс велöдан да наука министерство.

17.6. Велöдчан процесс котыртсьö велöдан занятиеяслöн расписание да велöдчан уджтасъяс серти быд уджсикас серти да велöдчан форма серти, мый лöсьöдсьö да вынсьöдсьö государственнöй велöдан учреждениеöн асшöр удж рыноклысь корöмъяс тöд вылö босьтöмöн шöр тшупöда уджсикасö велöдан федеральнöй государственнöй стандартъяс вылö, ылöса медшöр велöдан уджтасъяс вылö подуласьöмöн.

17.7. Государственнöй велöдан учреждениеясын велöдчан во заводитчö кöч тöлысь 1 лунсянь да помасьö торъя уджсикас да велöдчан форма кузя велöдчан план серти. Велöдчан во заводитчан кадсö позьö вежны государственнöй велöдан учреждениеöн очнöя да заочнöя (рытъя) велöдчан форма серти 1 тöлысьысь оз унджык вылö, заочнöй форма серти – 3 тöлысьысь оз унджык вылö. Мукöд случайын велöдчан во заводитчан кадсö вежöны уполномочитöм государственнöй органлöн решение серти, кодлöн нуöдöм улын государственнöй велöдан учреждениеыс.

Велöдчан воын студентъяслы 2 оз этшаджыкысь сетöны каникулъяс, мыйлöн öтувъя лун мындаыс велöдчан вонас 8 – 11 вежонысь абу этшаджык, сы лыдын тöвнас 2 вежонысь абу этшаджык.

17.8. Вежоннас студентлöн велöдчöмлöн медыджыд мындаыс 54 академическöй час, кытчö пырö аудиторнöй да неаудиторнöй велöдчöм.

Очнöя да заочнöя (рытъя) велöдчан форма серти шöр велöдан уджтасъяс кузя вежоннас аудиторнöй велöдчöмлöн медыджыд мындаыс 16 академическöй час.

Заочнöй форма серти шöр тшупöда уджсикасö велöдан уджтас кузя велöдчигöн вонас аудиторнöй велöдчöмлöн медыджыд мындаыс 160 академическöй час.

17.9. Государственнöй велöдан учреждениеын урчитöны сэтшöм велöдан занятиеяс, кыдзи урок, лекция, семинар, практическöй занятие, лабораторнöй занятие, контрольнöй удж, консультация, асшöр удж, велöдчан практика да производственнöй практика, курсöвöй удж вöчöм (курсöвöй проектирование), а сiдзжö вермасны нуöдны мукöд сикас велöдчан занятие.

Став сикас аудиторнöй занятиеяслысь академическöй час дырсö урчитöны 45 минут.

Педагогическöй уджалысьлöн велöдчысьяскöд быть велöдчан нагрузкаыс оз вермы лоны вежоннас 36 академическöй часысь унджык.

17.10. Коми Республикаса республиканскöй бюджет тшöт весьтö очнöй формаын велöдчан группаын студентъяслöн лыдыс урчитсьö 25-30 морт. Государственнöй велöдан учреждениелысь аслыспöлöслун тöд вылын кутöмöн государственнöй велöдан учреждение вермö нуöдны велöдчан занятиеяс этшаджык лыда студентъяслöн группаяскöд да торъя студентъяскöд, а сiдзжö юклыны группаяссö подгруппаяс вылö. Государственнöй велöдан учреждение вермö öтлаöдны студентъяслысь группаяс лекция формаын велöдчан занятиеяс нуöдiгöн.

17.11. Государственнöй велöдан учреждениеса студентьяслöн производственнöй практика нуöдöны, кыдзи и век, организацияясын государственнöй велöдан учреждение да тайö организацияяс костын кырымалöм сёрнитчöмъяс вылö подуласьöмöн.

Велöдчан уджтасъясö велöдчысь студентъяслöн (курсантъяслöн) велöдчан практика да производственнöй практика йылысь положениесö вынсьöдö Россия Федерацияса йöзöс велöдан да наука министерство.

17.12. Государственнöй велöдан учреждение ачыс бöрйö öценкаяс, студентъяслöн промежуточнöй аттестациялысь формаяс, пöрадок да периодичносьт система. Студентьяслöн тöдöмлунъяс да промежуточнöй аттестация серти быдлунъя контроль йылысь положение вынсьöдсьö государственнöй велöдан учреждениеöн.

Очнöй, очно-заочнöй (рытъя) да заочнöй форма серти велöдчысь студентъяслöн промежуточнöй аттестация дырйи вонас экзаменъяслöн лыдыс оз вермы лоны 8 экзаменысь унджык, а зачётъяслöн лыдыс – 10-ысь. Индöм лыдö оз пырны мортöс ёнмöдан да факультативнöй дисциплинаяс серти экзаменъяс да зачётъяс. Очнöй, очно-заочнöй (рытъя) да заочнöй форма серти шöр тшупöда уджсикасö велöдан дженьдöдöм уджтасъяс серти велöдчысь студентъяслöн промежуточнöй аттестация дырйи экзаменлысь да зачётлысь лыдсö государственнöй велöдан учреждение урчитö аскежысь.

18. Государственнöй (итогöвöй) аттестация котыртöм.

18.1. Государственнöй велöдан учреждение помалысьлысь государственнöй (итогöвöй) аттестация лоö быть нуöданаöн да нуöдсьö велöдан уджтас тырвыйö велöдöм бöрын.

Государственнöй аккредитацияа государственнöй велöдан учреждениеын помалысьяслысь государственнöй (итогöвöй) аттестация нуöдсьö государственнöй аттестационнöй комиссияöн. Шöр тшупöда уджсикасö велöдан учреждениеын помалысьяслысь государственнöй (итогöвöй) аттестация йылысь положениесö вынсьöдö Россия Федерацияса йöзöс велöдан да наука министерство.

18.2. Государственнöй аттестационнöй комиссияяслöн медшöр могъяс:

1) выпускникöс дасьтан тшупöд да федеральнöй государственнöй велöдан стандартъяслöн корöмъяслы сылысь лöсяланлунсö комплекснöя донъялöм;

2) государственнöй (итогöвöй) аттестациялöн помшуöмъяс серти квалификация сетöм йылысь решение примитöм да шöр тшупöда уджсикасö велöдчöм йылысь выпускниклы лöсялана диплом сетöм;

3) шöр тшупöда уджсикасö велöдчан уджсикасъяс серти выпускникъясöс велöдан качество бурмöдöм кузя вöзйöмъяс дасьтöм.

18.3. Государственнöй аттестационнöй комиссияяс юрнуöдöны аслас уджын шöр тшупöда уджсикасö велöдан учреждение помалысьяслысь государственнöй (итогöвöй) аттестация йылысь положение серти, мый вынсьöдöма Россия Федерацияса йöзöс велöдан да наука министерствоöн, да велöдан да методическöй документация серти, мый дасьтöма государственнöй велöдан учреждениеöн федеральнöй государственнöй велöдан стандартъясöн шöр тшупöда уджсикасö велöдiгöн торъя уджсикас серти выпускникъясöс видзöм да дасьтöм дорö государственнöй корöмъяс юкöнын.

18.4. Государственнöй аттестационнöй комиссия котыртсьö быд велöдчан уджтас серти, мый серти велöдö государственнöй велöдан учреждение. Кор колö, вермöны котыртны некымын государственнöй аттестационнöй комиссия öти шöр велöдан уджтас серти либö öткодь велöдчан уджтасъяслöн группалы öтув государственнöй аттестационнöй комиссия.

18.5. Государственнöй аттестационнöй комиссияöн юрнуöдö веськöдлысь, кодi котыртö комиссиялысь уджсö да видзöдö сылöн удж бöрся, могмöдö выпускникъяс дорö корöмъяслысь öткодьлун.

Государственнöй аттестационнöй комиссияса веськöдлысьöн оз вермы лоны тайö государственнöй велöдан учреждениеса уджалысь.

Государственнöй аттестационнöй комиссияса веськöдлысьöс вынсьöдö уполномочитöм государственнöй орган, код бердын государственнöй велöдан учреждениеыс, государственнöй велöдан учреждениелöн вöзйöм.

18.6. Государственнöй велöдан учреждениеса юрнуöдысь лоö государственнöй аттестационнöй комиссияса веськöдлысьöс вежысьöн. Кор государственнöй велöдан учреждениеын котыртöма некымын государственнöй аттестационнöй комиссия, сэки аттестационнöй комиссияса веськöдлысьöс вежысьясöн вермöны лоны велöдчан удж серти юрнуöдысьöс вежысь, филиалса либö отделениеса заведующöй.

18.7. Государственнöй аттестационнöй комиссия лöсьöдсьö государственнöй велöдан учреждениеса велöдысьясысь да бокöвöй учреждениеясысь корöм йöзысь: мукöд велöдан учреждениеса велöдысьясысь да выпускникъясöс профиль серти предприятиеяслöн, организацияяслöн да учреждениеяслöн специалистъясысь.

Государственнöй аттестационнöй комиссияö пырысьясöс вынсьöдö государственнöй велöдан учреждениеса юрнуöдысь.

18.8. Выпускникъяслöн государственнöй (итогöвöй) аттестация нуöдсьö, кыдз правилö, некымын аттестационнöй испытаниеöн, татшöм ногöн:

1) торъя дисциплина кузя итогöвöй экзамен сдайтöм;

2) уджсикас серти междисциплинарнöй итогöвöй экзамен сдайтöм;

3) выпускнöй квалификационнöй удж дорйöм.

18.9. Торъя велöдан дисциплина кузя итогöвöй экзамен серти колö петкöдлыны, кыдзи тöдö выпускник материалсö, мый артыштöма велöдан уджтасöн да кытчö пырö тайö дисциплиналöн медiчöт мындаыс, мый урчитöма лöсялана федеральнöй государственнöй велöдан стандартöн.

18.10. Уджсикас серти междисциплинарнöй итогöвöй экзамен артыштö торъя дисциплиналöн корöмъяс кындзи выпускник дорö öтувъя корöмъяс, мый урчитöма тайö уджсикас серти федеральнöй государственнöй велöдан стандартöн.

18.11. Выпускнöй квалификационнöй уджъяс отсалöны студентлы торъя могъяс збыльмöдiгöн уджсикас серти систематизируйтны да подулавны тöдöмлунъяссö, а сiдзжö тöдмавны выпускниклысь асшöр удж дорö дасьтан тшупöдсö.

Выпускнöй квалификационнöй уджъяс вöчöны дипломнöй удж либö дипломнöй проект формаын. Выпускнöй квалификационнöй уджъяслöн тематикасö урчитö государственнöй велöдан учреждение. Студентлы сетöны право бöрйыны выпускнöй квалификационнöй удж тема, весиг вöзйыны ассьыс тематика сылысь видлалан коланлунсö подулалöмöн. Выпускнöй квалификационнöй удж дасьтiгöн быд студентлы индöны юрнуöдысьöс да консультантъясöс.

Выпускнöй квалификационнöй уджъяссö быть рецензируйтöны.

Пыдiсянь велöдан уджтас серти велöдчысь выпускникъяслысь государственнöй (итогöвöй) аттестацияö быть пырö выпускнöй квалификационнöй удж дорйöм.

18.12. Студентъяслöн государственнöй (итогöвöй) аттестацияö пырысь аттестационнöй испытаниеяслысь кад мындасö да (либö) сикас (сикасъяссö) урчитöны федеральнöй государственнöй велöдан стандартöн шöр тшупöда уджсикасö велöдан торъя уджсикасъяс серти выпускникъясöс дасьтан сюрöслöн да тшупöдлöн минимум дорö государственнöй корöмъяслöн юкöнын.

Государственнöй (итогöвöй) аттестацияö пырысь аттестационнöй испытаниеяссö оз позь вежны быдлунъя успеваемосьт серти налысь дасьтан тшупöдсö донъялöмöн да промежуточнöй аттестацияöн.

18.13. Торъя дисциплинаяс серти итогöвöй экзаменъяслöн, уджсикасъяс серти итогöвöй междисциплинарнöй экзаменъяслöн уджтасъяссö, выпускнöй квалификационнöй уджъяс дорö корöмъяссö, а сiдзжö аттестационнöй испытаниеяс дырйи тöдöмлунъяс донъялан критерийяссö вынсьöдö государственнöй велöдан учреждениеса юрнуöдысь государственнöй аттестационнöй комиссияясса веськöдлысьяскöд государственнöй велöдан учреждениеса представительнöй органлöн заседание вылын найöс видлалöм бöрын.

18.14. Государственнöй (итогöвöй) аттестацияö пырысь аттестационнöй испытаниеяслöн нуöдан формасö да условиеяссö юöртöны студентъяслы итогöвöй аттестация заводитчытöдз квайт тöлысьысь оз сёрджык. Студентъясöс могмöдöны экзаменъяслöн уджтасъясöн, налы котыртöны дасьтысьны колана условиеяс, кытчö пырöны консультацияяс нуöдöм.

18.15. Уджсикас серти междисциплинарнöй итогöвöй экзамен дорö да выпускнöй квалификационнöй удж дорйöм дорö лэдзöны йöзöс, кодъяс помалiсны велöдчыны велöдчан уджтасъяс пиысь öти кузя да бура сдайтiсны велöдчан планöн урчитöм став нуöдöм аттестационнöй испытание.

Торъя дисциплина серти итогöвöй экзамен вермöны нуöдны велöдчан уджтас серти велöдчöм помасьтöдз.

18.16. Итогöвöй экзамен сдайтöны да выпускнöй квалификационнöй удж дорйöны аттестационнöй комиссиялöн восьса заседаниеяс вылын сылöн пырысьяс лыдысь кык коймöд юкöнысь абу этшаджыклöн участвуйтöмöн.

Государственнöй (итогöвöй) аттестацияö пырысь аттестационнöй испытаниеясса быд сикаслöн бöртасъяссö донъялöны «зэв бур», «бур», «удовлетворительно», «лёк» оценкаяс серти да юöртöны государственнöй аттестационнöй комиссияяслöн заседаниеясса сёрнигижöдъяс урчитöм пöрадок серти оформитöм бöрын сiйö жö луннас.

18.17. Государственнöй аттестационнöй комиссияяслысь решениеяссö примитöны пöдса заседаниеяс вылын заседаниеын участвуйтысь комиссияö пырысьяслöн унджык гöлöсöн. Кор гöлöсыс öткодь, сэки веськöдлысьлöн гöлöсыс лоö медвынаöн.

18.18. Государственнöй аккредитацияа государственнöй велöдан учреждение сетö выпускникъяслы, кодъяс велöдчисны лöсялана велöдчан уджтас серти тырвыйö да кодъяс прöйдитiсны государственнöй (итогöвöй) аттестация, шöр тшупöда уджсикасö велöдöм йылысь государственнöй образеца диплом, мый эскöдöма государственнöй велöдан учреждениелöн печатьöн.

Выпускникъяслысь тöдöмлунъяссö да кужанлунъяссö донъялöны «зэв бур», «бур», «удовлетворительно», да «зачёт» оценкаяс серти, кутшöмъясöс пасйöны шöр тшупöда уджсикасö велöдöм йылысь диплом дорö содтöдын.

18.19. Шöр тшупöда уджсикасö велöдöм йылысь государственнöй образеца документъяслысь формаяссö да документъяслысь лöсялана бланокъяс сетан, гижан, видзан да учёт нуöдан пöрадоксö вынсьöдö Россия Федерацияса йöзöс велöдан да наука министерство.

18.20. Студентлы, кодлöн велöдчан планса дисциплинаяс серти 75 прöчентысь абу этшаджык «зэв бур» оценка, мукöд дисциплина серти «бур» оценка да кодi сдайтiс «зэв бур» оценкаöн федеральнöй государственнöй велöдан стандартöн урчитöм государственнöй (итогöвöй) аттестацияö пырысь аттестационнöй испытаниеяс, сетöны отличие диплом.

18.21. Мортлы, кодi эз помöдз велöдчы, кодi эз прöйдит государственнöй (итогöвöй) аттестация либö кодöс омöля донъялiсны государственнöй (итогöвöй) аттестация вылын, сетсьö государственнöй велöдан учреждениеын велöдчöм йылысь урчитöм образеца справка.

Выпускник, кодi эз прöйдит итогöвöй аттестационнöй испытание, вермö мöдысь сдайтны государственнöй аттестационнöй комиссияса уджалан локтан кадколастысь оз водзджык. Мöдысь став сикас итогöвöй аттестационнöй испытаниеяс нуöдан пöрадоксö урчитö государственнöй велöдан учреждение.

18.22. Студентъяслы, кодъяс эз прöйдитны итогöвöй аттестационнöй испытаниеяс подулалöмöн, государственнöй велöдан учреждениеса юрнуöдысь вермö нюжöдны велöдчан кадколастсö государственнöй аттестационнöй комиссиялöн уджалан локтан кадколастöдз, но öти воысь оз унджык.

Кор вежсьö государственнöй (итогöвöй) аттестацияö пырысь аттестационнöй испытаниеяслöн лыддьöгыс, сэки выпускникъяс сдайтöны аттестационнöй испытаниеяс лыддьöг серти, мый вына велöдчöм помалан воын.

18.23. Государственнöй аттестационнöй комиссиялöн удж йылысь быдвося отчёт видлалöны государственнöй велöдан учреждениеса представительнöй органын да сетöны уполномочитöм государственнöй органö, код бердын тайö государственнöй велöдан учреждениеыс, государственнöй (итогöвöй) аттестация помасьöм бöрын кык тöлысьöн.

18.24. Велöдчöм йылысь документ, мый вылö подуласьöмöн велöдчысьöс босьтiсны государственнöй велöдан учреждениеö, сетсьö личнöй делöысь мортлы, кодi помалiс государственнöй велöдан учреждение, кодi петiс государственнöй велöдан учреждениесьыс помавтöдз, а сiдзжö велöдчысьлы, кодi кöсйö пырны мöд велöдчан учреждениеö, сылöн шыöдчöм серти. Личнöй делöын кольöны велöдчöм йылысь индöм документлысь эскöдöм копиясö.

**IV. Государственнöй мог збыльмöдöм бöрся видзöдан пöрадок да формаяс**

19.1. Тайö Административнöй регламентö кутчысьöм да збыльмöдöм бöрся быдлунъя контроль пöртö олöмö государственнöй велöдан учреждениелöн директор, сiйöс вежысьяс, а сiдзжö уполномочитöм государственнöй органлöн чина йöз.

Быдлунъя контроль збыльмöдысь чина йöз лыддьöг урчитсьö уполномочитöм государственнöй органлöн торъя правовöй актъясöн. Быдлунъя контроль збыльмöдöм вылö чина йöзлöн уджмогъяссö урчитöма тэчаса юкöдувъяс йылысь положениеясын, уполномочитöм государственнöй органын уджалысьяслöн чина регламентъясын.

19.2. Государственнöй мог збыльмöдöм вöсна быдлунъя контроль пöртсьö олöмö государственнöй велöдан учреждениелöн директорöн либö сiйöс вежысьясöн тайö Административнöй регламентлöн положениеясö да государственнöй мог збыльмöдöм кузя удж регламентируйтысь мукöд документö кутчысьöмсö да найöс олöмö пöртöмсö прöверитöмöн.

Татшöм контроль нуöдан тшöкыдлунсö урчитö уполномочитöм государственнöй органлöн юрнуöдысь либö юрнуöдысьöс вежысь, а сiдзжö государственнöй велöдан учреждениелöн директор.

19.3. Государственнöй мог збыльмöдан планöвöй да непланöвöй прöверкаяс нуöдöны уполномочитöм государственнöй органъяс, государственнöй велöдан учреждениеяслысь выезднöй (инспекционнöй) да камеральнöй прöверкаяс нуöдöмöн, кытчö пырö документъяс видлалöм, велöдан качество серти экспертиза вöчöм, колана дырйи государственнöй велöдан учреждениеясын велöдчысьясöс тестируйтöм.

19.4. Выезднöй (инспекционнöй) прöверкаяс нуöдсьöны уполномочитöм государственнöй органлöн решение вылö подуласьöмöн прöверяйтана государственнöй велöдан учреждениелöн места серти.

19.5. Камеральнöй прöверкаяс нуöдсьöны прöверяйтан государственнöй велöдан учреждениеясöн сетöм документъяс да юöр видлалöмöн.

Камеральнöй прöверкасö индö уполномочитöм государственнöй органлöн юрнуöдысь (юрнуöдысьöс вежысь).

19.6. Прöверкаяс вермасны лоны планöвöйясöн да непланöвöйясöн.

Планöвöй прöверкаяс нуöдсьöны уполномочитöм государственнöй органлöн прöверитан график серти. Государственнöй велöдан учреждение серти планöвöй прöверкаяс нуöдсьöны 2 воын öтчыдысь оз тшöкыдджыка.

Непланöвöй прöверкаяс нуöдсьöны сэки, кор воöны уполномочитöм государственнöй органö торъя йöзлöн да юридическöй кывкутысьяслöн шыöдчöмъяс налысь правояссö да оланпас серти интересъяссö торкалöм вылö норасьöмöн, кор воö мукöд юöр, мый эскöдсьö документъясöн да мукöд эскöданторйöн, мый серти тöдчöны сiйö торкалöмъясыс, а сiдзжö медым прöверитны, кыдзи пöртöны олöмö тшöктöмъяссö.

19.7. Прöверкаяссö нуöдöны уполномочитöм государственнöй органлöн чина йöз асланыс компетенция серти.

19.8. Прöверкаяс нуöдöм вылö вермасны корны велöдан организацияссын, научнöй организацияясын, государственнöй власьт органъясын да меставывса асвеськöдлан органъясын уджалысьяс лыдысь, а сiдзжö организацияясысь специалистъяс лыдысь экспертъясöс, кодъяс могмöдöны контроль да дöзьöр велöдан юкöнын, кодъяс прöйдитiсны квалификационнöй испытаниеяс. Прöверитны корöм экспертъяслöн квалификация дорö корöмъяссö лöсьöдö да вынсьöдö Йöзöс велöдöм да наука юкöнын дöзьöр кузя Федеральнöй служба.

19.9. Государственнöй власьт органъяслы, меставывса асвеськöдлан органъяслы, учреждениеяслы да организацияяслы, а сiдзжö гражданалы колö отсавны уполномочитöм государственнöй органлöн чина йöзлы налы сетöм могъяс збыльмöдöмын.

19.10. Прöверка нуöдöм вылö уполномочитöм йöзлöн уполномочитöм государственнöй органлöн распорядительнöй документ серти эм право:

1) волыны Россия Федерацияса законодательствоöн урчитöм пöрадок серти служебнöй эскöданпас (сылысь уджмогъяс эскöдысь мукöд документ) петкöдлöмöн прöверяйтан государственнöй велöдан учреждениеö;

2) прöверитны государственнöй велöдан учреждениелысь уджсö вынсьöдöм прöверитан план серти либö вермана торкöмъяс йылысь гражданалöн, юридическöй кывкутысьяслöн шыöдчöмъясын либö мукöд источникысь юöр вылö подуласьöмöн;

3) корны материалъяс да документъяс, кутшöмъяс колöны прöверкаяс нуöдöм вылö;

4) вöчны документъяслысь экспертиза;

5) вöчны велöдан качество серти экспертиза, нуöдны государственнöй велöдан учреждениеын велöдчысьяслы тестирование.

19.11. Прöверитан помшуöмъяссö оформитöны актöн 2 экземплярöн, öтиыс на пиысь сетсьö прöверяйтан государственнöй учреждениелöн юрнуöдысьлы.

19.12. Уполномочитöм государственнöй органса юрнуöдысь (сiйöс вежысь) вынсьöдö прöверкаяс нуöдöм йылысь отчёт, мый вöчö прöверитан акт подув серти.

19.13. Уполномочитöм государственнöй орган урчитö торъя да öтувъя мераяс, мый веськöдöма прöверкаяс нуöдiгöн аддзöм торкöмъяс бырöдöм вылö, сы лыдын сетö государственнöй велöдан учреждениелы, кодi лэдзис торкöмсö, предписаниеяс Россия Федерацияса законодательство серти велöдан юкöнын.

Предписаниесö сетöны государственнöй велöдан учреждениелы да государственнöй велöдан учреждениелöн учредительлысь могъяс збыльмöдысь олöмö пöртысь власьт органлы сэтшöм лоöмтор дырйи, кыдзи урчитöма Россия Федерацияса законодательство серти велöдан юкöнын.

Предписаниесö колö збыльмöдны сэнi пасйöм кадколастö. Предписаниелöн помшуöмъяс йылысь отчёт сетöны прöверяйтысь органö. Отчёт дорö пуктыссьöны документ копияяс, кутшöмъяс эскöдöны предписаниеын индöм корöмъяс збыльмöдöмсö.

Предписаниесö вермасны обжалуйтны ёрдын Россия Федерацияса законодательствоöн урчитöм случайяс дырйи.

19.14. Прöверка нуöдöм вылö уполномочитöм йöз налы сетöм уджмогъяссö абу колана ногöн збыльмöдöмысь кывкутöны Россия Федерацияса законодательство серти.

**V. Чина мортлöн вöчöмтор (вöчтöмтор), а сiдзжö государственнöй мог збыльмöдiгöн сыöн примитöм решение обжалуйтан пöрадок**

20.1. Шыöдчысьяс вермöны обжалуйтны чина мортлöн вöчöмтор (вöчтöмтор), а сiдзжö государственнöй мог збыльмöдiгöн сыöн примитöм решение ёрдöдз (абу ёрдын) либö ёрдын.

20.2. Государственнöй велöдан учреждениелöн юрнуöдысьяслöн да уджалысьяслöн, уполномочитöм государственнöй органса чина йöзлöн вöчöмторсö (вöчтöмторсö), решениеяссö, мый вöчöма (примитöма) государственнöй мог збыльмöдiгöн, вермасны обжалуйтны ёрдöдз (абу ёрдын):

1) государственнöй велöдан учреждениеса юрнуöдысьлы;

2) уполномочитöм государственнöй органса ыджыдджык чина мортлы;

3) уполномочитöм государственнöй органса юрнуöдысьлы (юрнуöдысьöс вежысьлы).

Государственнöй мог босьтысьяслöн эм право шыöдчыны норасьöмöн аслыныслы либö мöдöдны гижöмöн шыöдчöмсö, норасьöмсö (претензиясö).

20.3. Гижöмöн шыöдчöмын (норасьöмын) колö пасйыны:

1) торъя йöзöн шыöдчöмъяс(норасьöмъяс) сетiгöн – сылысь овсö, нимсö, вичсö (бöръясö – эм кö), юридическöй кывкутысьöн – сылысь нимсö;

2) пошта инпас, мый серти колö мöдöдны вочакыв, шыöдчöм (норасьöм) мöд инпас вылö мöдöдöм йылысь уведомление;

3) либö государственнöй велöдан учреждениелысь, уполномочитöм государственнöй органлысь нимсö, кытчö мöдöдсьö гижöмöн шыöдчöмыс (норасьöмыс), либö лöсялана чина мортлысь овсö, нимсö, вичсö, либö лöсялана мортлысь чинсö;

4) дженьыда шыöдчöм (норасьöм) йылысь;

5) торъя мортöн шыöдчöм (норасьöм) дырйи – торъя мортлöн аслас кырымпас, юридическöй кывкутысьöн – юридическöй кывкутысьлöн юрнуöдысьлöн (юрнуöдысьöс вежысьлöн) кырымпас;

6) кадпас.

Содтöд шыöдчöмын (норасьöмын) позьö индыны обжалуйтан решениекöд, вöчöмторкöд (вöчтöмторкöд) абу сöгласлун кузя помкасö, сэтшöмтор, мый вылö подуласьöмöн шыöдчысь лыддьö, мый сылысь торкисны правосö, вöлясö да оланпас серти интересъяссö, вöчöма мытшöд найöс збыльмöдöм вылö либö абу оланпас серти сетöма кутшöмкö мог, решение киритöм йылысь, абу оланпас серти збыльмöдöм вöчöмтор (вöчтöмтор) лыддьöм йылысь корöмъяссö, а сiдзжö мукöд юöр, мый йылысь шыöдчысь лыддьö коланаöн юöртны.

Шыöдчöм (норасьöм) дорö колö пуктыны документ копияяс, кутшöмъяс эскöдöны гижöмторсö. Татшöм случай дырйи шыöдчысь гижö пуктöм документ лыддьöгсö.

20.4. Торъя йöзöс да юридическöй кывкутысьясöс петкöдлысьясöс ас сёрнинаныс примитöны уполномочитöм государственнöй органса чина йöз. Сэтшöм случай дырйи, кор устнöя висьталöм фактъясын да лоöмторъясын лоöмторйыс сiдзи тöдчö да сiйöс оз ков содтöд прöверитны, сэки вочакывсö шыöдчöм вылас торъя мортлöн либö юридическöй кывкутысьöс петкöдлысьлöн сöгласие серти вермасны сетны устнöя ас сёрнинаныс волöм дырйи. Мукöд случай дырйи сетсьö вочакывйыс гижöмöн шыöдчöмын стöча юасьöмъяс серти. Ас сёрниöн волöм дырйи примитöм гижöмöн шыöдчöмсö колö регистрируйтны да видлавны колана ногöн.

20.5. Шыöдчöм (норасьöм) видлалан помшуöмъяс серти примитсьö государственнöй мог босьтысьлысь корöмъяссö олöмö пöртöм йылысь да обжалуйтöм решение, вöчöмтор (вöчтöмтор) абу оланпас серти примитöм лыддьöм йылысь либö корöмъяс олöмö пöртöмын öткажитöм йылысь решение.

20.6. Гижöмöн вочакывсö шыöдчöм гижысьлы мöдöдöны уполномочитöм государственнöй органын гижöмöн шыöдчöм регистрируйтан лунсянь 30 лунысь оз сёрджык.

Гежöд случайяс дырйи, а сiдзжö государственнöй органö, меставывса асвеськöдлан органö либö чина мортлы запрос мöдöдöм дырйи шыöдчöм видлалан кадпассö вермасны нюжöдны, но 30 лун вылö оз дырджык вылö. Шыöдчöм видлалан кад нюжöдöм йылысь шыöдчöм гижысьлы юöртöны гижöмöн нюжöдан помкасö индöмöн.

20.7. Шыöдчысьлöн шыöдчöм (норасьöм) оз видлавсьы татшöм случайяс дырйи:

1) кор абу обжалуйтан решение, вöчöмтор, вöчтöмтор (мыйöн тöдчö, кодi примитiс), шыöдчысьлöн ов, ним, вич йылысь да пошта инпас йылысь юöрыс, мый серти колö мöдöдны вочакыв;

2) кор абу шыöдчысьлöн кырымпас;

3) кор шыöдчöмöн (норасьöмöн) лоö ёрдöн примитöм решение;

4) кор эмöсь ёрччана либö увтыртана кывъяс, государственнöй мог сетöмын участвуйтысь органса либö учреждениеса чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

5) гижöмöн шыöдчöмсö оз позь лыддьыны;

6) кор эм юалöм, мый вылö шыöдчысьлы унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи шыöдчöмын оз вайöдсьыны выль помкаяс да лоöмторъяс.

Гижöмöн вочакывсö шыöдчöм (норасьöм) видлавны öткажитан помкасö индöмöн мöдöдöны шыöдчысьлы сiйöс пасйöмсянь 30 лунысь оз сёрджык.

20.8. Торъя йöзлöн да юридическöй кывкутысьяслöн эм право обжалуйтны государственнöй учреждениеса юрнуöдысьлысь, уполномочитöм государственнöй органса чина йöзлысь государственнöй мог збыльмöдiгöн вöчöм (примитöм) решениеяс ёрдын öтувъя юрисдикцияа ёрдын гражданскöй процессуальнöй законодательствоöн урчитöм кадколастö.

Шöр тшупöда уджсикасö велöдöм котыртöм кузя

(сэтшöм велöдöм кындзи, мый босьтöны федеральнöй велöдан учреждениеясын,

кутшöмъяслысь лыдььöгсö вынсьöдöма Россия Федерацияса Правительствоöн)

государственнöй мог збыльмöдан административнöй регламент дорö

1 содтöд

Государственнöй мог збыльмöдöмын участвуйтысь Коми Республикаса олöмö пöртысь власьт органъяслöн места, справкаяс вылö телефонъяс, Öтуввез-сайтлöн да электроннöй пошталöн инпасъяс йылысь юöр

|  |  |  |  |
| --- | --- | --- | --- |
| **Государственнöй мог збыльмöдöмын участвуйтысь органъяслöн да тэчаса юкöдувъяслöн нимъяс** | **Места** | **Справкаяс вылö телефон номеръяс** | **Öтуввез-сайтлöн да электроннöй пошталöн инпасъяс** |
| Коми Республикаса йöзöс велöдан министерствоУджсикасö велöдан юкöн | Сыктывкар,К.Маркс ул., 210 керка | (8212) 257-000(8212) 257-034;(8212) 257-035 | [www.komiedu.ru](http://www.komiedu.ru)minedukomi@yandex.ru |
| Коми Республикаса культура министерство Велöдчан заведениеяслöн да государственнöй учреждениеяскöд öтув уджалан юкöн  | Сыктывкар,Ленин ул., 73 керка | (8212) 24-11-69(8212) 44-73-19 | **mincult@rkomi.ru** |
| Коми Республикаса йöзлысь дзоньвидзалун видзан министерствоПерсоналöн веськöдлан юкöн  | Сыктывкар,Ленин ул., 73 керка | (8212) 44-20-52(8212) 24-22-27 | [**www.minzdrav.rkomi.ru**](http://www.minzdrav.rkomi.ru)**minzdrav@hostkomi.ru** |

Шöр тшупöда уджсикасö велöдöм котыртöм кузя

(сэтшöм велöдöм кындзи, мый босьтöны федеральнöй велöдан учреждениеясын,

кутшöмъяслысь лыдььöгсö вынсьöдöма Россия Федерацияса Правительствоöн)

государственнöй мог збыльмöдан административнöй регламент дорö

2 содтöд

Государственнöй мог збыльмöдöмын участвуйтысь шöр тшупöда уджсикасö велöдан государственнöй учреждениеяслöн места, справкаяс вылö телефонъяс, Öтуввез-сайтлöн да электроннöй пошталöн инпасъяс йылысь юöр

|  |  |  |  |
| --- | --- | --- | --- |
| **Государственнöй мог збыльмöдöмын участвуйтысь государственнöй велöдан учреждениеяслöн нимъяс** | **Места** | **Справкаяс вылö телефон номеръяс** | **Öтуввез-сайтлöн да электроннöй пошталöн инпасъяс** |
| **Коми Республикаса йöзöс велöдан министерство бердын ШУВГУ** |
| «И.А.Куратов нима Сыктывкарса гуманитарно-педагогическöй колледж» ШУВГУ | 167001, Сыктывкар, Октябр шöртуй, 24  | (8212) 32 81 07  | pedcoll-1@rambler.ru  |
| «Сыктывкарса сервис да связь колледж» ШУВГУ | 167023, Сыктывкар, Морозов ул., 118  | (8212) 43 67 54 | dfpf33@mail.ru   |
| «Коми республиканскöй агропромышленнöй техникум» ШУВГУ | 168010, Сыктывдiн район, Выльгорт с., Тимирязев ул., 36  | (82130) 7 15 75 | ssht-rk@mail.ru  |
| «Сыктывкарса индустриальнöй техникум» ШУВГУ | 167016, Сыктывкар, Катаев ул., 29  | (8212) 43 20 10  | sit29@mail.ru  |
| «Печораса промышленно-экономическöй техникум» ШУВГУ | 169600, Печора кар, Печора шöртуй, 3  | (82142) 3 54 45  | 23pl@mail.ru  |
| «Могмöдан да вузасян Воркутаса техникум» ШУВГУ | 169901, Воркута кар, Ленин ул., 16а  | (82151) 3 72 14(82151) 3 36 09  | vtsit@list.ru  |
| «Воркутаса педагогическöй колледж» ШУВГУ | 169901, Воркута кар, Дончук ул., 9б  | (82151) 2 12 99(82151) 2 04 37 | pcollege\_vorkuta@mail.ru  |
| «Усинскса политехническöй техникум» ШУВГУ | 169710, Усинск кар, Геологоразведчикъяслöн ул., 3а  | (82144) 4 14 48 | Licey36.2@mail.ru  |
| **Коми Республикаса йöзлысь дзоньвидзалун видзан министерство бердын ШУВГУ** |
| «И.П.Морозов нима Сыктывкарса медицина колледж» ШУВГУ | 167000, Сыктывкар, Гараж ул., 2  | (8212) 43 37 75 | mkolledj@mail.ru |
| «Воркутаса медицина колледж» ШУВГУ | 169900, Воркута кар, Москва ул., 8а  | (82151) 3 05 22(82151) 3 05 44 | medicina-vorkuta@yandex.ru;  |
| «Ухтаса медицина колледж» ШУВГУ | 169300, Ухта кар, Чибью ул., 28  | (82147) 4 10 23  | uchta\_medic@mail.ru  |
| **Коми Республикаса культура министерство бердын ШУВГУ** |
| «В.Т.Чисталёв нима Коми республиканскöй культура колледж» ШУВГУ | 167000, Сыктывкар, Ленин ул., 63  | (8212) 24 07 28 | collcul@rol.ru  |
| «Коми Республикаса искусство колледж» ШУВГУ | 167000, Сыктывкар, Ленин ул., 51  | (8212) 24 37 19  | [www.kirkomi.narod.ru](http://www.kirkomi.narod.ru)kirkomi@rambler.ru  |
| «Воркутаса шылада колледж» ШУВГУ | 169900, Воркута кар, Шöр изэрд, 9  | (82151) 3 28 62  | muscollege@vorkuta.com  |

Шöр тшупöда уджсикасö велöдöм котыртöм кузя

(сэтшöм велöдöм кындзи, мый босьтöны федеральнöй велöдан учреждениеясын, кутшöмъяслысь лыдььöгсö

вынсьöдöма Россия Федерацияса Правительствоöн)

государственнöй мог збыльмöдан административнöй регламент дорö

3 содтöд

Образец

Шöр тшупöда уджсикасö велöдан государственнöй велöдан учреждениеö примитöм йылысь шыöдчöм форма

Регистрируйтан номер\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Директорлы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ШУВГУ)

Кодсянь

|  |  |
| --- | --- |
| Ов\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ним\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Вич\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Чужан кадпас\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Чужан места\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Гражданство\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Мортöс эскöдысь документ\_\_\_\_\_\_\_\_\_\_\_\_\_\_\_Серия\_\_\_\_\_\_\_\_\_\_\_\_№\_\_\_\_\_\_\_\_\_\_\_\_\_\_\_\_\_\_\_Кор да кодöн сетöма\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Олö татшöм инпас серти:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Йитчан телефон\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ШЫÖДЧÖМ

Кора лэдзны менö сдайтны пыран испытаниеяс да участвуйтны конкурсын (уджсикас серти) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 очнöй, очно-заочнöй (рытъя), заочнöй форма серти местаяс вылö, мый сьöмöн могмöдöны республиканскöй бюджетысь , тырвыйö мынтысьöмöн .

 Кора тöд вылö босьтны пыран испытаниеяс бöртасъяс лыдö:

(пасйыны, кöнi босьтöма отметкасö: ÖГЭ – öтувъя государственнöй экзамен, О – олимпиада)

|  |  |  |  |  |
| --- | --- | --- | --- | --- |
| Предмет ним | Отметка (балл) | ÖГЭ | О (места) | Документлöн ним да номер |
|  |  |  |  |  |
|  |  |  |  |  |

 Кора лэдзны сдайтны пыран испытаниеяс татшöм общеобразовательнöй предметъяс серти:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ас йылысь юöрта:

Помалi \_\_\_\_\_\_\_\_\_\_\_\_\_\_\_\_воын: общеобразовательнöй учреждение ;

улыс тшупöда уджсикасö велöдан учреждение ;

шöр тшупöда уджсикасö велöдан учреждение ;

мукöд .

|  |  |  |  |
| --- | --- | --- | --- |
| Аттестат |  |  /диплом |  |

Серия\_\_\_\_\_\_\_\_№\_\_\_\_\_\_\_\_\_.

Медаль (аттестат, «отличиеöн» диплом) .

Ставроссияса олимпиадаясын вермысь (сборнöйö пырысь) .

Уджалан стаж (эм кö): \_\_\_\_\_\_\_ во \_\_\_\_\_\_\_\_\_\_\_\_\_ тöлысь.

Суйöрсайса кыв: английскöй , немеч , француз , мукöд \_\_\_\_\_\_\_ ,

 эг велöд .

Велöдчыны пыригöн эмöсь татшöм кокньöдъяс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Кокньöд вылö право эскöдысь документ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Öтуволанiн:

|  |  |  |  |
| --- | --- | --- | --- |
| колö |  | , оз ков |  |

Ас йылысь содтöд юöрта: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_\_\_во \_\_\_\_\_\_\_тöлысь «\_\_\_» лун. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(велöдчыны пырысьлöн кырымпас)

Шöр тшупöда уджсикасö велöдчöм босьта \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

медводдзаысь , ог медводдзаысь . (велöдчыны пырысьлöн кырымпас)

Велöдан удж право вылö лицензияöн,

государственнöй аккредитация йылысь эскöдан гижöдöн,

тайö велöдан учреждениелöн примитан правилöясöн

да велöдчан условиеясöн, апелляция сетан

правилöясöн тöдмöдöма: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(велöдчыны пырысьлöн кырымпас)

Велöдчöм йылысь документлысь оригинал сетан

кадпасöн тöдмöдöма \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(велöдчыны пырысьлöн кырымпас)

Примитан комиссияса кывкутысь мортлöн кырымпас\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_\_\_во \_\_\_\_\_\_\_тöлысь «\_\_\_» лун.

Шöр тшупöда уджсикасö велöдöм котыртöм кузя

(сэтшöм велöдöм кындзи, мый босьтöны федеральнöй велöдан учреждениеясын, кутшöмъяслысь лыдььöгсö

вынсьöдöма Россия Федерацияса Правительствоöн)

государственнöй мог збыльмöдан административнöй регламент дорö

4 содтöд

**Шöр тшупöда уджсикасö велöдöм котыртöм кузя**

**(сэтшöм велöдöм кындзи, мый босьтöны федеральнöй велöдан учреждениеясын, кутшöмъяслысь лыдььöгсö**

**вынсьöдöма Россия Федерацияса Правительствоöн)**

**государственнöй мог збыльмöдан**

**блок-схема**

**Государственнöй велöдан учреждениеö (ГВУ) велöдчыны пырöм вылö документъяс (оригиналъяс либö копияяс) примитöм**

**Пыран испытаниеяс**

**Öтувъя государственнöй экзамен формаын (ÖГЭ) ГВУ урчитöм формаын**

**Урчитöм кадö документъяслысь оригиналъяс сетöм**

**Пыран испытаниеяслöн бöртасъяс серти ГВУ-ö велöдчыны пырöм**

|  |  |
| --- | --- |
| **Йöзлы, кодъяс эз прöйдитны пыран испытаниеяс, документъяслысь оригиналъяс бергöдöм** | **ГВУ-са директорöн велöдчыны пыртöм йылысь тшöктöд лэдзöм** |

**ГВУ-ын велöдчöм**

|  |
| --- |
| **ГВУ-ысь петкöдöм****татшöм подувъяс серти:****академическöй уджйöз;****ГВУ-лысь Устав либö пытшкöс распорядоклысь правилöяс торкöм** |

**Государственнöй (итогöвöй) аттестация) (ГИА)**

|  |
| --- |
| **ГВУ-ысь петкöдöм либö ГИА прöйдиттöм йöзлы урчитöм образеца справка сетöм** |

**Шöр тшупöда уджсикасö велöдчöм йылысь**

**дипломъяс сетöм**

**Образование йылысь документ сетöм, мый индöма**

**ГВУ-ö велöдчыны пыригöн**

Вудж. Коснырева Е.Г., 56924 пас